Джани Родари

Загубанчо

Горкият Загубанчо

дотолкова загубен е,

че просто губи всичко,

което е за губене!

Загуби апетита си,

а после и пътеката,

когато за лекарство

го пратиха в аптеката,

загуби и гласа си

от песни със китарата,

загуби и реда си

пред касата на гарата,

загуби на Спорт-тото,

загуби на лотария,

загуби бас на мача

Италия-България.

Такъв е — губи всичко

с едничко изключение:

не си загубва само

доброто настроение!

Информация за текста

© Джани Родари

© 1995 Валери Петров, превод от италиански

Gianni Rodari

Разпознаване и редакция: sam, 2008

Публикация

Джани Родари. Небето е на всички

Италианска

Превод: Валери Петров

Рисунки: Валери Петров

Художествено оформление: Златка Дъбова

Художник-редактор: Момчил Колчев

Печатни коли: 5. Формат: 70/100/16. Цена: 180 лв.

ИК „Колибри“, София, 1995

Печат: Издателство „Спектър“

ISBN 954-529-062-5

Gianni Rodari

Filastrocche in cielo e in terra II libro degli errori

Edizioni E. Elle, Trieste — Italia

Свалено от „Моята библиотека“ [http://chitanka.info/text/8130]

Последна редакция: 2008-06-01 16:00:00

Content

Джани Родари
Загубанчо

Информация за текста